I Can't Help It (If I'm Still in Love with You)

«I Can't Help It (If I'm Still in Love with You)» er ein song skriven og først spelt inn av Hank Williams for MGM Records. Han nådde andreplassen på Billboard countrysingellista i 1951. I sjølvbiografien sin skreiv George Jones dei første seks linjene av songen og sa: «Teksten kunne ikkje ha vore enklare - eller djupare.»

Innspeling og komposisjon
I følgje Colin Escott-boka Hank Williams: The Biography frå 2004, hevda alltid felespelaren Jerry Rivers at Williams skreiv songen i turnébussen deira, og då han kom opp med opningslinja «Today I passed you on the street» og spurte om forslag til den neste linja, svarte steelgitaristen Don Helms «And I smelled your rotten feet.» Songen vart spelt inn i Castle Studio i Nashville den 16. mars 1951 og gjeven ut som MGM nr. 10961. Williams vart akkompagnert av medlemmer av bandet sitt, Drifting Cowboys, inkludert Rivers, Helms, Sammy Pruett (elektrisk gitar), Jack Shook (rytmegitar), Ernie Newton eller «Cedric Rainwater», òg kjend som  Howard Watts (bass), og anten Owen Bradley eller produsenten Fred Rose på piano. Han vart gjeven ut som B-sida til «Howlin' at the Moon», men på grunn av den sterke og enkle teksten og den lidenskaplege synginga, nådde han likevel andreplassen på Billboard country-lista. 

Williams song songen i lag med Anita Carter på Kate Smith Evening Hour den 23. april 1952. Den sjeldne fjernsynsframføringa er ein av få filmklipp der Williams framfører songane sine.

Kjende versjonar
Mange artistar har spelt inn songen. Blant dei mest suksessrike er :
Guy Mitchell som nådde 28. plassen på Billboard-lista med songen i 1951. 
Johnny Tillotson i 1962 som nådde 24. plassen på den amerikanske Billboard Hot 100-lista og åttandeplassen på Adult Contemporary-lista.
Linda Ronstadt spelte inn songen i 1974 på albumet hennar Heart Like a Wheel og nådde andreplassen på den amerikanske countrylista.. Ho vart òg nominert til Grammyprisen for beste kvinnelege countrysong.
Cat Power spelte inn songen i 1996 på albumet deira Myra Lee som «Still in Love».

Norsk versjon
Ein norsk versjon vart skriven av Lars Børke og kalla «Kun en gylden ring med 3 små ømme ord». Denne vart spelt inn som ein duett av Lillian Askeland og «Ottar «Big Hand» Johansen» i 1976 på albumet Countryfest.

Svensk versjon
Ein svensk versjon vart skriven av Bengt Sundström med tittelen «Kan jag hjälpa att jag älskar dig ännu» og spelt inn av Thorleifs i 1982.

Salslister

Kjelder

Denne artikkelen bygger på «I Can't Help It (If I'm Still in Love with You)» frå ,  den 30. november 2020. 
 oppgav desse kjeldene:

Songar frå 1951
Singlar frå 1951
Singlar frå 1962
Singlar frå 1974
Hank Williams-songar
Songar skrivne av Hank Williams
Songar produserte av Fred Rose
MGM Records-singlar
Cadence Records-singlar
Capitol Records-singlar
Ray Price-songar
Johnny Cash-songar
Gene Vincent-songar
Ricky Nelson-songar
George Jones-songar
Ronnie Hawkins-songar
Tennessee Ernie Ford-songar
Patsy Cline-songar
Hank Williams jr.-songar
Eddy Arnold-songar
Del Shannon-songar
Skeeter Davis-songar
Roy Acuff-songar
Jack Greene-songar
Charlie Rich-songar
Burl Ives-songar
Webb Pierce-songar
Ernest Tubb-songar
Stonewall Jackson-songar
Jean Shepard-songar
Roy Orbison-songar
Conway Twitty-songar
Isaac Hayes-songar
Glen Campbell-songar
Boots Randolph-songar
Linda Ronstadt-songar
Lettermen-songar
Freddy Fender-songar
Charley Pride-songar
Roger Whittaker-songar
Don McLean-songar
Jerry Lee Lewis-songar
Elvis Presley-songar
Link Wray-songar
Willie Nelson-songar
Ronnie Milsap-songar
Floyd Cramer-songar
Charlie McCoy-songar